**Michał Probierz** (s. 24. syyskuuta 1972) on puolalainen jalkapallovalmentaja ja entinen keskikenttäpelaaja. Syyskuussa 2023 hän aloitti Puolan jalkapallomaajoukkueen päävalmentajana.

Ura pelaajana
-------------

Probierz aloitti pelaajauransa ŁKS Łagiewnikin juniorina 1980-luvun alussa. Ammattilaisuransa hän aloitti vuonna 1990 Ruch Chorzówissa vuonna 1990. Hän pelasi seurassa kolme vahvaa kautta, kunnes siirtyi 1993 Saksaan Bayer Uerdingeniin. Probierz ei onnistunut vakiinnuttamaan paikkaansa seurassa, joka nousi keväällä 1994 Bundesliigaan. Kahden kauden jälkeen hän siirtyi SG Wattenscheidiin, jossa peliaikaa ei myöskään liiemmin tullut.

Probierz palasi Puolaan vuonna 1997 ja liittyi KS Górnik Zabrzen joukkueeseen. Hän pelasi seurassa seitsemän kautta ja urakoi 181 sarjaottelua. Górnik eteni Probierzin aikana kerran Puolan cupin finaaliin, mutta hävisi sen Polonia Varsovalle. Hän edusti vielä uransa lopulla Pogoń Szczeciniä, Widzew Łódźia ja Polonia Bytomia, kunnes vuonna 2006 lopetti aktiiviuransa.

Ura valmentajana
----------------

Probierz aloitti valmennusuransa lokakuussa 2005, kun hän nousi edustamansa Polonia Bytomin päävalmentajaksi. Hän valmensi Puolan 1. divisioonassa pelannutta seuraa yhden kauden, kunnes nousi kesäkuun alussa 2006 Ekstraklasaan nousseen Widzew Łódźin päävalmentajaksi. Seura säilytti Probierzin johdolla sarjapaikkansa ollen liigassa sijalla 12. Kausi 2007/08 alkoi kuitenkin heikosti ja Probierz sai potkut lokakuussa 2007. Joulukuussa hän palasi Polonia Bytomin valmentajaksi.

Heinäkuussa 2008 Probierzista tuli Jagiellonia Białystokin päävalmentajaksi. Probierzin johdolla seura pelasi hyvin Puolan liigassa ja voitti kaudella 2009/10 yllättäen Puolan cupin mestaruuden. Samana vuonna Probierz valittiin Puolan vuoden valmentajaksi ja seuran parhaaksi valmentajaksi 90 vuoteen.  Kaudella 2010/11 Probierz piiskasi Jagiellonian Puolan liigassa neljänneksi. Sijoitus on seuran historian paras liigassa. Hän jätti joukkueen menestyskauden 2010/11 jälkeen. 

Syyskuussa 2011 Probierzista tuli ŁKS Łódźin päävalmentaja.  Hän lähti seurasta jo marraskuussa tehtyään kauden loppuun ulottuvan sopimuksen Kreikan Superliigassa pelaavan Arisin kanssa.  Probierzin johdolla Aris voitti neljä seitsemästä pelaamastaan ottelusta, kunnes puolalaisvalmentaja erosi joulukuussa 2011 seuran talousvaikeuksien vuoksi. 

Maaliskuun alussa 2012 Probierz jatkoi uraansa Wisła Krakovan päävalmentajana.  Seuran menestys Probierzin johdolla jäi vaisuksi ja hän lähti seurasta lokakuussa 2012.  Marras-joulukuussa 2012 hän valmensi lyhyen aikaa GKS Bełchatówa.

Kesäkuussa 2013 Probierzista tuli Lechia Gdańskin päävalmentaja.  Hän sai potkut maaliskuun lopussa 2014. 

Vain muutama päivä potkujensa jälkeen hän Probierz palasi Jagiellonia Białystokin päävalmentajaksi.  Kaudella 2014/15 Jagiellonia sijoittui Puolan liigassa kolmanneksi, mikä oli seuran historian paras sijoitus. Seura selvisi mukaan Eurooppa-liigaan kaudelle 2015/16, mutta putosi jo toisella karsintakierroksella kyproslaista AC Omoniaa vastaan. Kaudella 2016/17 Probierz luotsasi Jagiellonian taistelemaan Puolan mestaruudesta, mutta tasaisessa ja tiukassa mestaruuskamppailussa joukkue jäi lopulta toiseksi kahden pisteen erolla KP Legia Varsovaan. Kauden jälkeen Probierz jätti seuran.

Kesäkuussa 2017 Probierzista tuli Cracovian päävalmentaja. Kaudella 2019/20 hän luotsasi seuran Puolan cupin mestariksi. Mestaruus oli seuran historian ensimmäinen cupissa ja ensimmäinen pokaali sitten vuoden 1948 Puolan mestaruuden. Probierz jätti Cracovian marraskuussa 2021, kun seura majaili Ekstraklasassa sijalla 11.

Heinäkuussa 2022 Probierzista tuli Puolan U21-maajoukkueen päävalmentaja. Syyskuussa 2023 hän nousi Fernando Santosin seuraajaksi Puolan A-maajoukkueen päävalmentajaksi.

Meriitit valmentajana
---------------------

* Puolan cup (2): 2010, 2020
* Puolan supercup: 2010
* Puolan vuoden valmentaja: 2010

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Michał Probierz**.
* Michal Probierz (90minut.pl)
* Michal Probierz (transfermarkt.de)

### Viitteet

1. ↑  Juuso Kilpeläinen: Puola nimesi uuden päävalmentajansa *SuomiFutis*.  20.9.2023. Viitattu 6.12.2023.
2. ↑  Gala 90-lecia Jagiellonii
3. ↑  Jagiellonia coach Probierz resigns (Arkistoitu – Internet Archive)
4. ↑  Michał Probierz ma zostać trenerem ŁKS Łódź
5. ↑  Aris turns to coach Probierz
6. ↑  Probierz to leave Aris Thessaloniki (Arkistoitu – Internet Archive)
7. ↑  Wisla Krakow hire Michal Probierz as new head coach (Arkistoitu – Internet Archive)
8. ↑  Wisła bez trenera? Probierz podał się do dymisji!
9. ↑  Michał Probierz trenerem Lechii Gdańsk (Arkistoitu – Internet Archive)
10. ↑  Probierz nie jest już trenerem Lechii (Arkistoitu – Internet Archive)
11. ↑  Ekstraklasa: Piotr Stokowiec odszedł z Jagiellonii, Michał Probierz nowym trenerem
12. ↑  Michał Probierz odchodzi z Jagiellonii
13. ↑  Michał Probierz appointed Cracovia coach!
14. ↑  Cracovia zdobyła Puchar Polski
15. ↑  Michał Probierz odchodzi z Cracovii
16. ↑  Michał Probierz trenerem reprezentacji Polski U-21
17. ↑  Michał Probierz nowym selekcjonerem reprezentacji Polski


|  |  |  |
| --- | --- | --- |
| Edeltäjä:**Waldemar Fornalik** | **Puolan vuoden valmentaja (Piłka nożna)**2010 | Seuraaja:**Maciej Skorża** |

|  |  |  |
| --- | --- | --- |
| Edeltäjä:**Stefan BiałasPiotr Stokowiec** | **Jagiellonia Białystokin päävalmentaja**2008–20114/2014–6/2017 | Seuraaja:**Czesław MichniewiczIreneusz Mamrot** |

|  |  |  |
| --- | --- | --- |
| Edeltäjä:**Sakis Tsiolis** | **Arisin päävalmentaja**10–11/2011 | Seuraaja:**Manuel Machado** |

|  |  |  |
| --- | --- | --- |
| Edeltäjä:**Kazimierz Moskal** | **Wisła Krakovan päävalmentaja**3–10/2012 | Seuraaja:**Tomasz Kulawik** |

|  |  |  |
| --- | --- | --- |
| Edeltäjä:**Bogusław Kaczmarek** | **Lechia Gdańskin päävalmentaja**2013–3/2014 | Seuraaja:**Ricardo Moniz** |

|  |  |  |
| --- | --- | --- |
| Edeltäjä:**Jacek Zieliński** | **Cracovia Krakovain päävalmentaja**6/2017–11/2021 | Seuraaja:**Jacek Zieliński** |

|  |  |  |
| --- | --- | --- |
| Edeltäjä:**Fernando Santos** | **Puolan maajoukkueen päävalmentaja**9/2023– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |